“SSF แบบปกติ” หรือ “SSF แบบพิเศษ” แตกต่างกันอย่างไรบ้าง
“กองทุนรวมเพื่อการออม” (Super Savings Fund) หรือ “SSF” นั้น ถือเป็นกองทุนน้องใหม่ ที่รัฐฯ หวังว่า จะช่วยให้เกิดการออมในระยะยาวมากขึ้น และสามารถลงทุนเพื่อช่วยลดหย่อนภาษีได้ แม้ SSF จะเป็นกองทุนน้องใหม่ ที่ดูมีความน่าสนใจ แต่ก่อนจะซื้อกองทุน อยากให้ลองสำรวจใจตัวเองว่า กำลังสนใจ “SSF แบบปกติ” หรือ “SSF แบบพิเศษ” กันแน่ กองทุน SSF สองแบบนี้ ต่างกันอย่างไรบ้าง ?

“SSF แบบปกติ” มีลักษณะดังนี้
- ช่วงเวลาลงทุน : ปี 2563-2567
- เงื่อนไขการลงทุน :

1. ลดหย่อนภาษีได้ไม่เกิน 30% ของเงินได้พึงประเมินที่ต้องเสียภาษี แต่ไม่เกิน 200,000 บาท (นับรวมกับกองเกษียณอายุอื่นๆ ไม่เกิน 500,000 บาท)

2. เริ่มลงทุนได้ตั้งแต่ปี 2563-2567 และต้องถือครองอย่างน้อย 10 ปีนับจากวันที่ซื้อ
- ลงทุนหลักทรัพย์ได้ทุกประเภท
- ไม่ต้องลงทุนต่อเนื่องทุกปี

“SSF แบบพิเศษ” มีลักษณะดังนี้
- ช่วงเวลาลงทุน : 1 เม.ย.- 30 มิ.ย. 2563
- เงื่อนไขการลงทุน : ลดหย่อนภาษีได้ไม่เกิน 200,000 บาท (ไม่มีข้อจำกัดเรื่องเงินได้ และไม่นับรวมกับกองเกษียณอายุอื่นๆ)
- ลงทุนได้เฉพาะช่วง 1 เม.ย.- 30 มิ.ย. 2563 เท่านั้น และต้องถือครองอย่างน้อย 10 ปีนับจากวันที่ซื้อ
- ลงทุนหุ้นไทย ไม่น้อยกว่า 65% ของNAV
- ไม่ต้องลงทุนต่อเนื่องทุกปี

คำเตือน ผู้ลงทุนควรทำความเข้าใจลักษณะสินค้า เงื่อนไขผลตอบแทน ความเสี่ยง และศึกษาข้อมูลเกี่ยวกับสิทธิประโยชน์ทางภาษีที่ระบุไว้ในคู่มือการลงทุนของกองทุนรวม SSF ก่อนตัดสินใจลงทุน
ตลาดการเงิน & ผลิตภัณฑ์และบริการทางการเงิน,ความรู้ทางการเงิน